Babelscape/SREDFM huggingface dataset:
ज्ञानमीमांसा

right|thumb|300px|आँख के अन्दर प्रतिबिम्ब का बनना : जेम्स ऐस्को (James Ayscough) के ग्रन्थ " A short account of the eye, and nature of vision" (London, 1752) में चित्र द्वारा समझाया गया है।
ज्ञानमीमांसा, "(Epistemology)" दर्शन की एक शाखा है। ज्ञानमीमांसा ने आधुनिक काल में विचारकों का ध्यान आकृष्ट किया। दर्शनशास्त्र का ध्येय सत्य के स्वरूप को समझना है। सदियों से विचारक यह खोज करते रहे हैं, परन्तु किसी निश्चित निष्कर्ष से अब भी उतने ही दूर प्रतीत होते हैं, जितना पहले थे। 

आधुनिक काल के आरम्भिक दिनों में अनुभववादियों (empericists) और तर्कबुद्धिवादियों (rationalists) के बीच का विवाद ने ज्ञानमीमांसा को दर्शनशास्त्र का मुख्य विषय बना दिया। जॉन लॉक, डेविड ह्यूम और जॉर्ज बर्कली प्रमुख अनुभववादी दार्शनिक थे। रेने देकार्त, स्पिनोज़ा और गाटफ्रीड लैबनीज प्रमुख तर्कबुद्धिवादी थे।

आधुनिक काल में देकार्त (1596-1650 ई) को ध्यान आया कि प्रयत्न की असफलता का कारण यह है कि दार्शनिक कुछ अग्रिम कल्पनाओं को लेकर चलते रहे हैं। दर्शनशास्त्र को गणित की निश्चितता तभी प्राप्त हो सकती है, जब यह किसी धारणा को, जो स्वतःसिद्ध नहीं, प्रमाणित किए बिना न मानें। उसने व्यापक सन्देह से आरम्भ किया। उसकी अपनी चेतना उसे ऐसी वस्तु दिखाई दी, जिसके अस्तित्व में संदेह ही नहीं हो सकता : संदेह तो अपने आप चेतना का एक आकार या स्वरूप है। इस नींव पर उसने, अपने विचार में, परमात्मा और सृष्टि के अस्तित्व को सिद्ध किया। देकार्त की विवेचन-विधि नई थी, परन्तु पूर्वजों की तरह उसका अनुराग भी तत्वज्ञान में ही था।

जॉन लॉक (1632-1704 ई) ने अपने लिये नया मार्ग चुना। सदियों से सत्य के विषय में विवाद होता रहा है। पहले तो यह जानना आवश्यक है कि हमारे ज्ञान की पहुँच कहाँ तक है। इसी से ये प्रश्न भी जुड़े थे कि ज्ञान क्या है और कैसे प्राप्त होता है। यूरोप महाद्वीप के दार्शनिकों ने दर्शन को गणित का प्रतिरूप देना चाहा था, लॉक ने अपना ध्यान मनोविज्ञान की ओर फेरा और "मानव बुद्धि पर निबंध" की रचना की। यह युगान्तकारी पुस्तक सिद्ध हुई। इसे अनुभववाद (Empiricism) का मूलाधार समझा जाता है। जार्ज बर्कली (1684-1753) ने लॉक की आलोचना में "मानवज्ञान के नियम" लिखकर अनुभववाद को आगे बढ़ाया और डेविड ह्यूम (1711-1776 ईदृ) ने "मानव प्रकृति" में इसे चरम सीमा तक पहुँचा दिया। ह्यूम के विचारों का विशेष महत्व यह है कि उन्होंने कांट (1724-1804 ई) के "आलोचनवाद" के लिये मार्ग खोल दिया। कांट ने ज्ञानमीमांसा को दर्शनशास्त्र का केंद्रीय प्रश्न बना दिया। 

किन्तु पश्चिम में ज्ञानमीमांसा को उचित पद प्रप्त करने में बड़ी देर लगी। भारत में कभी इसकी उपेक्षा हुई ही नहीं। गौतम के न्यायसूत्रों में पहले सूत्र में ही 16 विचारविषयों का वर्णन हुआ है, जिसके यथार्थ ज्ञान से निःश्रेयस की प्राप्ति होती है। इनमें प्रथम दो विषय "प्रमाण" और "प्रमेय" हैं। ये दोनों ज्ञानमीमांसा और ज्ञेय तत्व ही हैं। यह उल्लेखनीय है कि इन दोनों में भी प्रथम स्थान "प्रमाण" को दिया गया है।
साउथॉल

[[गुरुद्वारा श्री गुरु सिंह सभा साउथॉल|गुरुद्वारा श्री गुरु सिंह सभा]], एशिया के बाहर सबसे बड़ा गुरुद्वारा
साउथॉल (अंग्रेज़ी: Southall "सॅउथ़ॉल्", पंजाबी: ਸਾਊਥਹਾਲ "साऊथहाल") एक पश्चिम लंदन में ईलिंग बरो का ज़िला है। यह 17.2 कीमी चैरिंग क्रॉस के पश्चिम में है। "साउथॉल" (साउथॉल्ट) नाम माने "दक्षिन बन" और नॉर्थहॉल्ट से पृथक करता है।

साउथॉल ऐतिहासिक ग्रैंड यूनियन कनाल (आगे ग्रैंड जंक्शन कनाल) के पास है, जो लंदन को बढ़ना कुल्या प्रणाली में मिलता था।
ब्लू-रे डिस्क

ब्लू-रे डिस्क (BD या ब्लू-रे नाम से भी प्रचलित) एक प्रकाशीय (Optical) डिस्क संग्रहण माध्यम है, जिसे मानक DVD प्रारूप का स्थान लेने के लिए बनाया गया है। 

मुख्य रूप से इसका प्रयोग उच्च-परिभाषा वाले वीडियो (High-Definition Video), प्लेस्टेशन 3 (PlayStation 3) वीडियो गेम्स तथा अन्य डाटा को, प्रत्येक एकल परत वाले प्रोटोटाइप पर 25 GB तक और दोहरी परत वाले पर 50 GB तक, संग्रहित करने के लिए किया जाता है। यद्यपि ये संख्याएं ब्लू-रे डिस्क के लिए मानक संग्रहण को बताती हैं, तथापि यह एक मुक्त (Open-ended) विनिर्देशन है, जिसमें ऊपरी सैद्धांतिक संग्रहण सीमा अस्पष्ट छोड़ दी गई है। 200 GB डिस्क उपलब्ध हैं, तथा 100 GB डिस्क को किसी भी अतिरिक्त उपकरण या संशोधित फर्मवेयर के बिना पढ़ा जा सकता है। डिस्क के भौतिक आयाम मानक DVDs तथा CDs के ही समान होते हैं।

"ब्लू-रे डिस्क" का नाम इसे पढ़ने में प्रयुक्त नीले-बैंगनी (blue-violet) लेज़र से लिया गया है। एक मानक DVD में 650 नैनोमीटर लाल लेज़र का प्रयोग किया जाता है, जबकि ब्लू-रे डिस्क कम तरंग-दैर्घ्य का प्रयोग करती है, 400 nm वाला नीला-बैंगनी लेज़र, तथा एक DVD की तुलना में लगभग दस गुना अधिक डाटा संग्रहण की अनुमति देती है।

उच्च-परिभाषा वाली प्रकाशीय डिस्क के प्रारूप पर जारी युद्ध के दौरान, ब्लू-रे डिस्क ने HD DVD प्रारूप से प्रतिस्पर्धा की. HD DVD का समर्थन करने वाली प्रमुख कम्पनी, तोशिबा, ने फरवरी 2008 में हार मान ली और यह प्रारूप युद्ध समाप्त हो गया; जुलाई 2009 में तोशिबा ने यह घोषणा की कि वह 2009 के अंत तक अपना स्वयं का ब्लू-रे डिस्क उपकरण प्रस्तुत करेगी.

ब्लू-रे डिस्क का विकास उपभोक्ता इलेक्ट्रानिक्स, कम्प्यूटर हार्डवेयर, तथा चल चित्र (Motion Pictures) निर्माताओं का प्रतिनिधित्व करने वाले एक समूह, ब्लू-रे डिस्क एसोसियेशन, द्वारा किया गया था। जून 2009 तक प्राप्त जानकारी के अनुसार आस्ट्रेलिया में 1,500 से अधिक; साथ ही जापान में 2,500, यूनाइटेड किंगडम में 1,500 और यूनाइटेड स्टेट्स व कनाडा में 2,500 ब्लू-रे डिस्क शीर्षक (Titles) उपलब्ध हैं।
केलाग-ब्रियाँ समझौता

केलाग-ब्रियाँ समझौता (Kellogg–Briand Pact) पारस्परिक विवादों को शांतिपूर्ण ढंग से सुलझाने के लिये किया गया एक अंतरराष्ट्रीय समझौता था जिसपर पेरिस में 27 अगस्त 1928 को 15 देशों के प्रतिनिधियों ने हस्ताक्षर किए थे। इस समझौते के पूर्व, अंतरराष्ट्रीय विधि में, युद्ध विधानत: ग्राह्य साधन था, जिसके द्वारा राष्ट्र अपने वास्तविक या काल्पनिक अधिकारों की रक्षा करते थे। इस अधिकार को सीमित करने का प्रयास 1899 तथा 1907 की हेग कानफरेंसों तथा सन् 1914 की ब्रायन संधियों द्वारा किया गया था। 1924 में स्वीकृत जिनीवा प्रोटोकल के दूसरे अनुच्छेद में यह किया गया कि उन अवस्थाओं को छोड़कर जो उसमें परिगणित थीं, किसी भी अवस्था में युद्ध का आश्रय न लिया जाए। सितंबर 1927 में लीग ऑव नेशंस की सभा ने अपनी आठवीं बैठक में पोलैंड का यह प्रस्ताव स्वीकार किया कि : 

(1) सभी अभिधावनात्मक युद्धों (आल वार ऑव ऐग्रेशन) का निषेध होना चाहिए। 

(2) हर प्रकार के विवाद, जो देशों के बीच उत्पन्न हों, शांतिपूर्ण उपायों से हल किए जाएँ। 

फरवरी, सन् 1928 में छठी पैन-अमरीकन कानफरेंस ने एक प्रस्ताव करते हुए घोषित किया कि प्रथमाक्रमण मनुष्य मात्र के प्रति एक अपराध है, प्रत्येक प्रथमाक्रमण प्रतिषिद्ध और इस कारण निषिद्ध है। इन्हीं विचारों तथा प्रयत्नों को केलाग-ब्रियाँ समझौते का रूप प्रदान किया गया। प्रोफेसर शाटवेल के सुझाव पर फ्रांस के विदेश- सचिव ब्रियाँ ने अमरीका के सचिव केलाग के बीच इस संबंध में पत्राचार आरंभ किया और इस पत्राचार के फलस्वरूप यह संधिपत्र स्वीकार किया गया। इस कारण इसे केलाग-ब्रियाँ अथवा पेरिस समझौता (पैक्ट) कहते हैं।

इस समझौते में एक प्राक्कथन तथा दो मुख्य अनुच्छेद हैं। इसमें यह घोषणा की गई है-

(1) उच्च संविदित पक्ष (हाई कांट्रैक्टिंग पार्टीज), अपने अपने देशवासियों की ओर से गंभीरतापूर्वक घोषित करते हैं कि वे अंतरराष्ट्रीय विवादों को सुलझाने में, युद्ध का आश्रय लेना तिरस्कृत समझते हैं और एक दूसरे से संबंधित विषयों में राष्ट्रीय नीति के साधन के रूप में उसका परित्याग करते हैं।

(2) उच्च संविदित पक्ष इस बात पर सहमत हैं कि सारे झगड़े अथवा विवादों का समाधान, चाहे वे किसी भी प्रकार के हों या किसी भी कारण से उत्पन्न हुए हों, जो उनके बीच उठें, केवल शांतिपूर्ण रीतियों से ही सुलझाए जाएँ। इस प्रकार कहा जाता है कि यह समझौता युद्ध का त्याग करने की एक सार्वजनिक संधि है।

कालांतर में यह संधि केवल मौखिक घोषणा मात्र बन कर रह गई। इसपर हस्ताक्षर करनेवाले देशों ने शीघ्र इसका उल्लंघन किया। 1929 ई. में रूस ने चीन के विरुद्ध, 1931-32 में जापान ने मंचूरिया के विरुद्ध और 1931 में पेरू ने कोलंबिया के विरुद्ध बड़े पैमाने पर बल-प्रयोग किया, यद्यपि उन्होंने युद्ध की विधिवत घोषणा नहीं की। सन् 1935 में इटली ने अबीसीनिया के विरुद्ध, 1937 में जापान ने चीन के विरुद्ध और 1939 में रूस ने फिनलैंड के विरुद्ध स्पष्ट रूप से युद्ध की घोषणा की। इस प्रकार, यद्यपि इस समझौते का व्यतिक्रमण शीघ्र ही होना आरंभ हो गया फिर भी इससे यह नहीं कहा जा सकता कि उसका विधिक महत्व घट गया। एक स्थायी समझौता होने के नाते तथा अंतरराष्ट्रीय समाज के विधिक ढाँचे में एक मूलभूत परिवर्तन उत्पन्न करने के कारण अंतरराष्ट्रीय विधि व्यवस्था में वह अपना महत्वपूर्ण स्थान तो रखता ही है।
कितने पाकिस्तान

कितने पाकिस्तान हिन्दी के विख्यात साहित्यकार कमलेश्वर द्वारा रचित एक उपन्यास है जिसके लिये उन्हें सन् 2003 में साहित्य अकादमी पुरस्कार से सम्मानित किया गया। 

यह उपन्यास भारत-पाकिस्तान के बँटवारे और हिंदू-मुस्लिम संबंधों पर आधारित है।। यह उनके मन के भीतर चलने वाले अंतर्द्वंद्व का परिणाम माना जाता हे।
नेपाली विकिपीडिया

नेपाली विकिपीडिया विकिपीडिया का नेपाली अवतरण है।
जर्मन विकिपीडिया

जर्मन विकिपीडिया () विकिपीडिया का जर्मन संस्करण है। ये अंग्रेज़ी विकिपीडिया के बाद विकिपीडिया का दूसरा सबसे बड़ा संस्करण है और विकिपीडिया के प्रारम्भिक संस्करणों में एक है। इसपर लेखों की संख्या १४.८० लाख से अधिक है।

२९ दिसम्बर २००९ को इस विकिपीडिया पर लेखों की संख्या १० लाख से अधिक हुई थी और यह १० लाख का आँकडा़ पार करने वाला यह दूसरा विकिपीडिया संस्करण बना।
भाभा परमाणु अनुसंधान केन्द्र

भाभा परमाणु अनुसंधान केन्द्र मुम्बई में स्थित है। यह भारत सरकार के परमाणु उर्जा विभाग के अन्तर्गत नाभिकिय विज्ञान एवं अभियांत्रिकी एवं अन्य संबन्धित क्षेत्रों का बहु-विषयी नाभीकीय अनुसंधान केन्द्र है। 

भारत का परमाणु कार्यक्रम डा॰ होमी जहांगीर भाभा के नेतृत्व में आरम्भ हुआ। 6 जनवरी सन् 1954 को परमाणु उर्जा आयोग के द्वारा परमाणु उर्जा संस्थान (ए ई ई टी) के नाम से आरम्भ हुआ और तत्कालीन प्रधान मंत्री जवाहरलाल नेहरू द्वारा २० जनवरी सन् 1957, को राष्ट्र को समर्पित किया गया। इसके बाद परमाणु उर्जा संस्थान को पुनर्निर्मित कर 12 जनवरी सन् 1967 को इसका नया नाम भाभा परमाणु अनुसंधान केन्द्र किया गया, जो कि 24 जनवरी सन् 1966 में डा॰ भाभा की विमान दुर्घटना में आकस्मिक मृत्यु के लिये एक विनम्र श्रद्धांजलि थी।
खोसला का घोसला

खोसला का घोसला 2006 में बनी हिन्दी भाषा की फिल्म है।
पुरन्दर दास

पुरन्दर दास (, 1484-1564) कर्णाटक संगीत के महान संगीतकार थे। इन्हें कर्णाटक संगीत जगत के 'पितामह' मानते हैं।

इनके कई कृतियां समकालीन तेलुगु गेयकार अन्नमचार्य से प्रेरित थे।
त्यागराज

अंगूठाकार
त्यागराज (तेलुगु: శ్రీ త్యాగరాజ; तमिल தியாகராஜ சுவாமிகள் ; 4 मई, 1767 – 6 जनवरी, 1847) भक्तिमार्गी कवि एवं कर्णाटक संगीत के महान संगीतज्ञ थे। उन्होने समाज एवं साहित्य के साथ-साथ कला को भी समृद्ध किया। वे बहुमुखी प्रतिभा के धनी थे। उन्होंने सैंकड़ों भक्ति गीतों की रचना की जो भगवान राम की स्तुति में थे और उनके सर्वश्रेष्ठ गीत पंचरत्न कृति अक्सर धार्मिक आयोजनों में गाए जाते हैं।
पृथ्वीराज चौहान

पृथ्वीराज तृतीय (शासनकाल: 1178–1192) जिन्हें आम तौर पर पृथ्वीराज चौहान कहा जाता है,राजपूतचौहान वंश के राजा थे। उन्होंने वर्तमान उत्तर-पश्चिमी भारत में पारम्परिक चौहान क्षेत्र सपादलक्ष पर शासन किया। उन्होंने वर्तमान राजस्थान, हरियाणा, दिल्ली, पंजाब, मध्य प्रदेश और उत्तर प्रदेश के कुछ हिस्से पर भी नियन्त्रण किया। उनकी राजधानी अजयमेरु (आधुनिक अजमेर) में स्थित थी, हालाँकि मध्ययुगीन लोक किंवदन्तियों ने उन्हें भारत के राजनीतिक केंद्र दिल्ली के राजा के रूप में वर्णित किया है जो उन्हें पूर्व-इस्लामी भारतीय शक्ति के प्रतिनिधि के रूप में चित्रित करते हैं।

शुरुआत में पृथ्वीराज ने कई पड़ोसी हिन्दू राज्यों के खिलाफ़ सैन्य सफलता हासिल की। विशेष रूप से वह चन्देल राजा परमर्दिदेव के ख़िलाफ़ सफल रहे थे। उन्होंने <bdi>ग़ौरी</bdi> राजवंश के शासक मोहम्मद <bdi>ग़ौरी</bdi> के प्रारम्भिक आक्रमण को भी रोका। हालाँकि, 1192 में तराइन की दूसरी लड़ाई में <bdi>ग़ौरी</bdi> ने पृथ्वीराज को हराया और कुछ ही समय बाद उन्हें मार डाला। तराइन में उनकी हार को भारत की इस्लामी विजय में एक ऐतिहासिक घटना के रूप में देखा जाता है और कई अर्ध-पौराणिक लेखनों में इसका वर्णन किया गया है। इनमें सबसे लोकप्रिय पृथ्वीराज रासो है, जो उन्हें "राजपूत" के रूप में प्रस्तुत करता है।
जीलिन

thumb|230px|चीन में जीलिन प्रांत (लाल रंग में)
जीलिन () जनवादी गणराज्य चीन के सुदूर पूर्वोत्तर में स्थित एक प्रांत है जो ऐतिहासिक मंचूरिया क्षेत्र का भाग है। 'जीलिन' शब्द मान्छु भाषा के 'गीरिन उला' () से आया है जिसका मतलब 'नदी के साथ' होता है। इसके चीनी भावचित्रों का अर्थ 'शुभ वन (जंगल)' है और इसका संक्षिप्त एकाक्षरी चिह्न '吉' (जी) है। जीलिन प्रान्त की सीमाएँ पूर्व में रूस और उत्तर कोरिया को लगती हैं। इस प्रान्त का क्षेत्रफल १,८७,४०० वर्ग किमी है, यानि भारत के कर्नाटक राज्य से ज़रा ज़्यादा। सन् २०१० की जनगणना में इसकी आबादी २,७४,६२,२९७ थी जो लगभग भारत के पंजाब राज्य के बराबर थी। जीलिन की राजधानी चांगचून शहर है।
चंदबरदाई

thumb|right|चंदबरदाई का चित्र (हिन्दी साहित्यकार चित्रावली के सौजन्य से)
चंदबरदाई ब्रह्मभट्ट राव (जन्म: संवत 1205 तदनुसार 1148 ई० लाहौर वर्तमान पाकिस्तान में - मृत्यु: संवत 1249 तदनुसार 1192 ई० गज़नी) हिन्दी साहित्य के आदिकालीन कवि तथा पृथ्वीराज चौहान के मित्र थे। उन्होने पृथ्वीराज रासो नामक प्रसिद्ध हिन्दी ग्रन्थ की रचना की।
हिन्दुस्तानी शास्त्रीय संगीत

हिन्दुस्तानी शास्त्रीय संगीत भारतीय शास्त्रीय संगीत के दो प्रमुख शैली में से एक है। दूसरी प्रमुख शैली है - कर्नाटक संगीत।

यह एक परम्प्रिक उद्विकासी है जिसने 11वीं और 12वीं शताब्दी में मुस्लिम सभ्यता के प्रसार ने भारतीय संगीत की दिशा को नया आयाम दिया। यह दिशा प्रोफेसर ललित किशोर सिंह के अनुसार यूनानी पायथागॉरस के ग्राम व अरबी फ़ारसी ग्राम के अनुरूप आधुनिक बिलावल ठाठ की स्थापना मानी जा सकती है। इससे पूर्व काफी ठाठ शुद्ध मेल था। किंतु शुद्ध मेल के अतिरिक्त उत्तर भारतीय संगीत में अरबी-फ़ारसी अथवा अन्य विदेशी संगीत का कोई दूसरा प्रभाव नहीं पड़ा। "मध्यकालीन मुसलमान गायकों और नायकों ने भारतीय संस्कारों को बनाए रखा।" (ध्वनि और संगीत. भारतीय ज्ञानपीठ: 1999. पृ. 161) 

राजदरबार संगीत के प्रमुख संरक्षक बने और जहां अनेक शासकों ने प्राचीन भारतीय संगीत की समृद्ध परंपरा को प्रोत्साहन दिया वहीं अपनी आवश्यकता और रुचि के अनुसार उन्होंने इसमें अनेक परिवर्तन भी किए। हिंदुस्तानी संगीत केवल उत्तर भारत का ही नहीं। बांगलादेश और पाकिस्तान का भी शास्त्रीय संगीत है। जब हमारे देश मैं पाषाण युग का दौर था तब भी संगीत का असर मालूम पड़ता है जो उनका मनोरंजन का माध्यम था।
हाइनान

thumb|230px|चीन के नक़्शे पर हाइनान प्रांत और द्वीप (लाल रंग में)
 () जनवादी गणतंत्र चीन का सबसे छोटा प्रांत है। यह दक्षिण-पूर्वी चीन में दक्षिणी चीन सागर में स्थित एक द्वीप है। पुराने ज़माने में यह गुआंगदोंग प्रान्त का हिस्सा हुआ करता था लेकिन १९८८ में इसे क़रीब २०० अन्य छोटे से द्वीपों के साथ एक नए हाइनान प्रान्त में गठित किया गया। सन् २०१० की जनगणना में हाइनान की आबादी ८६,७१,५१८ थी। हालांकि इसमें २०० के आसपास द्वीप हैं, इस प्रान्त के कुल ३३,९२० वर्ग किमी का ९७% (३२,९०० वर्ग किमी) हाइनान के मुख्य द्वीप में है। तुलना के लिए भारत के केरल राज्य का क्षेत्रफल ३८,८६३ वर्ग किमी है।

चीन की सरकार के अनुसार इस द्वीप से सुदूर दक्षिण में स्थित स्प्रैटली द्वीप-समूह () और पैरासेल द्वीप-समूह () इसी प्रांत का हिस्सा है, लेकिन अन्य देश इन द्वीपों को चीन का हिस्सा नहीं मानते। हाइनान द्वीप पर हान चीनी लोगों से भिन्न एक ली () नामक लोक-जाति रहती है जो इस द्वीप के मूल निवासी माने जाते हैं। हाइनान की राजधानी हाइकोऊ शहर है, जो द्वीप का सबसे बड़ा नगर भी है।
ग़ुलाम अली

thumb
ग़ुलाम अली पाकिस्तान के एक ग़जल गायक तथा हिन्दुस्तानी शास्त्रीय संगीत के पटियाला घराने के जाने माने गायक तथा संगीतकार हैं। इनका जन्म 1940 में सियालकोट(पाकिस्तान) के पास हुआ था। इन्होने उस्ताद बड़े ग़ुलाम अली ख़ान साहब से तालीम ली है। वे अपनी ग़जलों में प्रायः ख़ुद संगीत देते हैं। इसके अलावा भी उन्होने दूसरों की सुरबद्ध ग़जलें भी गाई हैं।
गोलघर

गोलघर, बिहार प्रांत की राजधानी पटना में गाँधी मैदान के पश्चिम में स्थित है। 1770 में आई भयंकर सूखे के दौरान लगभग एक करोड़ लोग भुखमरी के शिकार हुए थे। तब के गवर्नर जनरल वारेन हेस्टिंग ने गोलघर के निर्माण की योजना बनाई थी, ब्रिटिश इंजिनियर कप्तान जॉन गार्स्टिन ने अनाज़ के (ब्रिटिश फौज के लिए) भंडारण के लिए इस गोल ढाँचे का निर्माण 20 जनवरी 1784 को शुरु करवाया था। इसका निर्माण कार्य ब्रिटिश राज में 20 जुलाई 1786 को संपन्न हुआ था। इसमें एक साथ 140000 टन अनाज़ रखा जा सकता है।

इसका आकार 125 मीटर और ऊँचाई 29 मीटर है। इसमें कोई स्तंभ नहीं है और इसकी दीवारें आधार में 3.6 मीटर मोटी हैं। गोलघर के शिखर पर लगभग तीन मीटर तक ईंट की जगह पत्थरों का प्रयोग किया गया है। 
गोलघर के शीर्ष पर दो फीट 7 इंच व्यास का छिद्र अनाज डालने के लिये छोड़ा गया था, जिसे बाद में भर दिया गया।
145 सीढियों के सहारे आप इसके उपरी सिरे पर जा सकते हैं जहाँ से शहर का एक बड़ा हिस्सा देखा जा सकता है और गंगा के मनोहारी दृश्य को यहाँ से निहारा जा सकता है। पटना शहर की सबसे अच्छी और मनमोहन दृश्य गोलघर हैं । इसके ऊपर चढ़ने पर मनोहारी गंगा का दृश्य दिखता है ।
अमानुष

अमानुष 1975 में बनी फिल्म है, जो हिन्दी और बंगाली दोनों में बनी। यह शक्ति सामंत द्वारा निर्मित और निर्देशित है। फिल्म में शर्मिला टैगोर, उत्तम कुमार उत्पल दत्त और असित सेन हैं। दोनों संस्करण हिट रहे थे।

फिल्म के बंगाली संस्करण ने बंगालियों के बीच काफी लोकप्रियता हासिल की और उसमें किशोर कुमार द्वारा कई यादगार गीत हैं। लेकिन हिन्दी संस्करण में केवल "दिल ऐसा किसी ने मेरा तोड़ा" लोकप्रिय हुआ। "अमानुष" के बाद, शक्ति सामंत ने एक बार फिर से उन्हीं कलाकारों को लेकर एक और द्विभाषी फिल्म बनाई, "आनंद आश्रम" (1977)। हालाँकि, यह फिल्म ने बॉक्स ऑफिस पर अच्छा प्रदर्शन नहीं किया।
पृथ्वीराज कपूर

पृथ्वीराज कपूर (3 नवंबर 1906 - 29 मई 1972) हिंदी सिनेमा जगत एवं भारतीय रंगमंच के प्रमुख स्तंभों में गिने जाते हैं। पृथ्वीराज ने बतौर अभिनेता मूक फ़िल्मो से अपना करियर शुरू किया। उन्हें भारतीय जन नाट्य संघ (इप्टा) के संस्थापक सदस्यों में से एक होने का भी गौरव हासिल है। पृथ्वीराज ने सन् 1944 में मुंबई में पृथ्वी थिएटर की स्थापना की, जो देश भर में घूम-घूमकर नाटकों का प्रदर्शन करता था। इन्हीं से कपूर ख़ानदान की भी शुरुआत भारतीय सिनेमा जगत में होती है।

1972 में उनकी मृत्यु के पश्चात उन्हें दादा साहब फाल्के पुरस्कार से भी नवाज़ा गया। पृथ्वीराज कपूर को कला क्षेत्र में भारत सरकार द्वारा सन १९६९ में पद्म भूषण से सम्मानित किया गया था।

पृथ्वीराज ने पेशावर पाकिस्तान के एडवर्ड कालेज से स्नातक की शिक्षा प्राप्त की। उन्होंने एक साल तक कानून की शिक्षा भी प्राप्त की जिसके बाद उनका थियेटर की दुनिया में प्रवेश हुआ। 1928 में उनका मुंबई आगमन हुआ। कुछ एक मूक फ़िल्मों में काम करने के बाद उन्होंने भारत की पहली बोलनेवाली फ़िल्म "आलम आरा" में मुख्य भूमिका निभाई।
महिषासुर

महिषासुर की [[मैसूर]] में [[चामुंडीपर्वत]] पर मूर्तिपुराणिक कथाओ के अनुसार महिषासुर एक असुर था। महिषासुर के पिता रंभ, असुरों का राजा था जो एक बार जल में रहने वाले एक भैंस से प्रेम कर बैठा और इन्हीं के योग से महिषासुर का आगमन हुआ। इसी वज़ह से महिषासुर इच्छानुसार जब चाहे भैंस और जब चाहे मनुष्य का रूप धारण कर सकता था। संस्कृत में महिष का अर्थ भैंस होता है। 

महिषासुर सृष्टिकर्ता ब्रम्हा का महान भक्त था और ब्रम्हा जी ने उन्हें वरदान दिया था कि कोई भी देवता या दानव उसपर विजय प्राप्त नहीं कर सकता। 

महिषासुर बाद में स्वर्ग लोक के देवताओं को परेशान करने लगा और पृथ्वी पर भी उत्पात मचाने लगा। उसने स्वर्ग पर एक बार अचानक आक्रमण कर दिया और इंद्र को परास्त कर स्वर्ग पर कब्ज़ा कर लिया तथा सभी देवताओं को वहाँ से खदेड़ दिया। देवगण परेशान होकर त्रिमूर्ति ब्रम्हा, विष्णु और महेश के पास सहायता के लिए पहुँचे। सारे देवताओं ने फिर से मिलकर उसे फिर से परास्त करने के लिए युद्ध किया परंतु वे फिर हार गये।

कोई उपाय न मिलने पर देवताओं ने उसके विनाश के लिए दुर्गा का सृजन किया जिसे शक्ति और पार्वती के नाम से भी जाना जाता है। देवी दुर्गा ने महिषासुर पर आक्रमण कर उससे नौ दिनों तक युद्ध किया और दसवें दिन उसका वध किया। इसी उपलक्ष्य में हिंदू भक्तगण दस दिनों का त्यौहार दुर्गा पूजा मनाते हैं और दसवें दिन को विजयादशमी के नाम से जाना जाता है। जो बुराई पर अच्छाई का प्रतीक है।
[[दुर्गा पूजा]] में [[दुर्गा]] के [[महिषासुरमर्दिनी]] रूप की पूजा की जाती है।
ब्रज काचरू

ब्रज काचरू (1932) इंग्लिश भाषा के विख्यात विद्वान हैं। इनकी पत्नी यमुना काचरू भी भाषा विज्ञान की प्रोफेसर हैं।

इनका पुत्र शमित काचरू विख्यात भौतिक शास्त्री है।

ब्रज बिहारी मई 15, 1932 को श्रीनगर, कश्मीर में एक कश्मीरी पंडित (ब्राह्मण) परिवार में पैदा हुआ था। उनके पिता, पंडित दामोदर दास काचरू एक शिक्षक था। उसकी माँ, सती, निधन हो गया जब वह पाँच साल की थी। ब्रज पिता लाला साहब के रूप में भी जाना जाता था और कश्मीरी कवि और लेखक ज़िदा कौल मास्टरजी के एक दोस्त था। लाला साहब और उनके शिक्षक और शिक्षक सहयोगियों राजनीति, साहित्य और pholosophy पर उसके घर पर विचार - विमर्श किया। ब्रज मास्टरजी और उसके पिता के अन्य शिक्षक सहयोगियों के साथ अपने दौरे के दौरान बातचीत करने का अवसर मिला है।
श्रेणी:कश्मीर के लोग
हब्बा ख़ातून

हब्बा खातून (1554-1609) (कश्मीरी: حبـا خاتون﴿ कश्मीरी भाषा की कवित्री थीं। उनके गीत अभी भी कश्मीर मे लोकप्रिय हैं।हब्बा खटून कश्मीर के चंद्रहर गांव के 16 वीं शताब्दी के मुस्लिम कवि थे। वह छोटे गांव, चंधारा में पैदा हुई थी और उसकी विशाल सुंदरता के कारण ज़ून (चंद्रमा) नाम से जाना जाता था। यूसुफ शाह चक से शादी करने के बाद, जो बाद में कश्मीर के शासक बने, उन्हें हब्बा ख़ातून कहा जाता था। मुग़ल शासक अकबर ने इस प्रांत को अपने कब्जे में लिया इनके पाती को बंदी बनाकर बंगाल लेजाया गाया, वहां उनकी मृत्यु होगई। तब हब्बा ख़ातून सूफ़ी तत्व अपना लिया हब्बा ख़ातून का मक़बरा जम्मू श्रीनगर हाईवे सड़क पर अथ्वाजान के करीब है। 

उनके गीत कश्मीर में लोकप्रिय हैं और वह कश्मीरी साहित्यिक इतिहास में लगभग एक महान व्यक्ति हैं। शायद लोकप्रिय कल्पना पर उन्होंने जो प्रभाव डाला है, उसमें एक कठिन किसान के रूप में कठिन जीवन के साथ बहुत कुछ करना था, जिसने कुछ बुनियादी शिक्षा प्राप्त की थी। हब्बा खटून एक किसान लड़की थी, जिसने तलाक में समाप्त होने वाली मुश्किल पहली शादी के बाद, कश्मीर के आखिरी स्वतंत्र राजा यूसुफ शाह चक से शादी की। जब मुगल राजा अकबर ने धोखाधड़ी / विश्वासघात के माध्यम से कश्मीर पर विजय प्राप्त की और यूसुफ शाह चक को निर्वासित कर दिया, तो हब्बा खटून ने अपने बाकी जीवन को घाटी में घूमते हुए अपने गीत गाए। भले ही जीवनी के बारे में कुछ विवाद हो, फिर भी उनके नाम से जुड़े ग्रंथ कश्मीर में व्यापक रूप से लोकप्रिय हैं।हब्बा खटून ने अपने आखिरी दिनों में घाटी में अपने गीत गाए, जो इस दिन लोकप्रिय हैं। अब भी आप युवा कश्मीरी गायक देख सकते हैं कि इस तरह के लोकप्रिय गीतों में माई हा कार ची किट और चे कमी सुनी मायानी हैं। मौखिक परंपरा में उनकी गहरी उपस्थिति है और उन्हें कश्मीर की आखिरी स्वतंत्र कवि रानी के रूप में सम्मानित किया जाता है।

आज भी हब्बा खतुन के गीतो की रूमानियत कश्मीर की वादियों को गुलज़ार कर रही हैं।
डर्बीशायर

thumb|upright=1.5|डर्बीशायर
डर्बीशायर (इंग्लिश: Derbyshire) एक इंग्लैंड का काउंटी है, जिस की राजधानी डर्बी है।
वेंकट कवि

ऊत्तुकाड वेंकट सुब्बा अय्यर या ऊत्तुकाड वेंकट कवि (सन् १७००-१७६५) कर्नाटक शास्त्रीय सङ्गीत के महान संगीतकार व‌ रचयिता थे । वे दक्षिण भारत में तमिल नाडु में रहते थे । उन्हें ऊत्तुकाड वेंकट कवि के नाम से भी जाना जाता था । उन्होंने संस्कृत , तमिल और मराठी भाषाओं में कई रचनाएं रची हैं जिनमें से सिर्फ ५०० के आस पास रचनाएं इस समय उपलब्ध है । रचयिता के भाई के परिवार के वंशजों द्वारा उन रचनाओं को एक पीढी से दूसरी पीढी तक पहुंचाया गया । 

वेंकट कवि की रचनाओं से ये समझने को मिलता है कि वे विज्ञान और सङ्गीत के कला में पूरी तरह माहिर थे चाहे किसी भी पहलू से देखें जैसे राग हो या ताल या फिर गीत के बोल ही क्यों न हो । 

उन्हें संस्कृत और तमिल का गहन ज्ञान था । दुर्लभ विषयों की गहराई , उनमें विद्वत्ता और प्रभावशाली तरीके से तथ्यों को प्रस्तुत करने की विधा के लिए वो प्रसिद्ध थे । वो सामान्य रचनाओं ( कृतियों ), तिल्लाना और कावडिच्चिंद शैली जैसे विधाओं को रचने में भी माहिर थे । उन्होंने उन ताल और उन विषयों का प्रयोग किया जिन्हें शायद ही किसी और सामान्य रचयिता ने किया हो । उनकी रचनाएं , कई विषयों और उनसे प्रेरित भावों , पर अत्यंत ही उच्च कोटि के ज्ञान और विद्वत्ता का समन्वय है । नीडामंगलम विद्वान कृष्णमूर्ति भागवतार द्वारा १९५५ में दिए गए एक निदर्शन व्याख्यान , संगीत अकादमी के मद्रास विद्वान समिति ने वेंकट कवि के रचनाओं का एक तथ्य अनुभव किया कि वे सभी रचनाऐं जो वेंकट कवि जी ने रची , वो संत त्यागराज , मुत्तुस्वामी दीक्षित , श्याम शास्त्री की त्रिमूर्ति ( ये सभी १७६० - १८४० के कालखंड में जीवित रहे ) के रचनाओं और सन्त पुरंदरदास ( १४७४ - १५६४ ) के रचनाओं को आपस में जोडने का काम कर रहे हैं ।

वैसे तो उन्हें श्रीकृष्ण जी का एक अनन्य भक्त माना जाता है , क्योंकि अधिकतर रचनाएं इन्होंने श्रीकृष्ण को समर्पित करते हुए रची थीं , लेकिन इन्होंने कई
अन्य देवी देवताओं पर भी सैकडों रचनाएं रचीं हैं 
। कई रचनाएं , जो मनीषी और महापुरुष उनके पहले आए थे , उनके प्रति आदरभाव और विनम्रभाव व्यक्त करते हैं और वे सभी रचनाएं उनके निर्वाणप्राप्त स्थिति , जो उन्हें अनवरत रूप से मिलता रहा , की ओर भी इंगित करते हैं ‌। उनकी रचनाएं उनके बारे मे बहुत ही कम बताती है लेकिन ये जरूर दर्शाती हैं कि वे अध्यात्म और दर्शन शास्त्र की उच्चतम शिखर पर पहुंच चुके थे । कुछ गहनतम अध्ययनों से ये भी पता चला है कि "अलैप्पायुदे कण्णा" , जो राग कानड में एक रचना है , ये रचना , उनकी जीवनी से जुडा हुआ है । उनके श्रीकृष्ण को समर्पित इस रचना और बाकि कई दूसरे रचनाओं से भी ये दिखता है कि ये सभी रचनाओं की कथाएं और स्रोत श्रीमद्भागवत है । उनकी रचनाएं उनकी ईश्वर के प्रति अनन्य भक्तिभावना और ईश्वर से निकटता को दर्शाते हैं , जो वो बहुत ज्यादा अनुभव करते थे । 

श्रेणी:भारतीय संगीत
जोनराज

जोनराज (देहांत: 1459 ईसवी) 15 वीं सदी के एक कश्मीरी इतिहासकार और संस्कृत कवि थे।

उन्होंने 'द्वितीय राजतरंगिणी' नामक इतिहास-ग्रन्थ लिखा जिसमें उन्होंने कल्हण की राजतरंगिणी का सन् ११४९ तक का वृत्तान्त जारी रखते हुए अपने समकालीन सुल्तान ज़ैन-उल-अबिदीन​ (उर्फ़ 'बड शाह') तक का वर्णन लिखा। बुड शाह का राज सन् १४२३ से १४७४ तक चला लेकिन जोनराज उनके शासनकाल का पूरा बखान नहीं लिख पाए क्योंकि उनके राजकाल के ३५वें वर्ष में ही जोनराज का देहांत हो गया। उनके शिष्य श्रीवर ने वृत्तांत आगे चलाया और उनकी कृति का नाम 'तृतीय राजतरंगिणी' था जो १४५९-१४८६ काल के बारे में है।

द्वितीय राजतरंगिणी में जोनराज ने कश्मीर में हिन्दू राजवंशों का अंत और मुस्लिम राजवंशों की शुरुआत का महत्वपूर्ण वर्णन दिया है।
समाजवाद

समाजवाद (Socialism) एक आर्थिक-सामाजिक दर्शन है। समाजवादी व्यवस्था में धन-सम्पत्ति का स्वामित्व और वितरण समाज के नियन्त्रण के अधीन रहते हैं। आर्थिक, सामाजिक और वैचारिक प्रत्यय के तौर पर समाजवाद निजी सम्पत्ति पर आधारित अधिकारों का विरोध करता है। उसकी एक बुनियादी प्रतिज्ञा यह भी है कि सम्पदा का उत्पादन और वितरण समाज या राज्य के हाथों में होना चाहिए। राजनीति के आधुनिक अर्थों में समाजवाद को पूँजीवाद या मुक्त बाजार के सिद्धांत के विपरीत देखा जाता है। एक राजनीतिक विचारधारा के रूप में समाजवाद युरोप में अठारहवीं और उन्नीसवीं सदी में उभरे उद्योगीकरण की अन्योन्यक्रिया में विकसित हुआ है। 

ब्रिटिश राजनीतिक विज्ञानी सी० ई० एम० जोड ने कभी समाजवाद को एक ऐसी टोपी कहा था जिसे कोई भी अपने अनुसार पहन लेता है। समाजवाद की विभिन्न किस्में सी० ई० एम० जोड के इस चित्रण को काफी सीमा तक रूपायित करती है। समाजवाद की एक किस्म विघटित हो चुके सोवियत संघ के सर्वसत्तावादी नियंत्रण में चरितार्थ होती है जिसमें मानवीय जीवन के हर सम्भव पहलू को राज्य के नियंत्रण में लाने का आग्रह किया गया था। उसकी दूसरी किस्म राज्य को अर्थव्यवस्था के नियमन द्वारा कल्याणकारी भूमिका निभाने का मंत्र देती है। भारत में समाजवाद की एक अलग किस्म के सूत्रीकरण की कोशिश की गयी है। राममनोहर लोहिया, जय प्रकाश नारायण और नरेन्द्र देव के राजनीतिक चिंतन और व्यवहार से निकलने वाले प्रत्यय को 'गाँधीवादी समाजवाद' की संज्ञा दी जाती है।

समाजवाद अंग्रेजी और फ्रांसीसी शब्द 'सोशलिज्म' का हिंदी रूपांतर है। 19वीं शताब्दी के पूर्वार्ध में इस शब्द का प्रयोग व्यक्तिवाद के विरोध में और उन विचारों के समर्थन में किया जाता था जिनका लक्ष्य समाज के आर्थिक और नैतिक आधार को बदलना था और जो जीवन में व्यक्तिगत नियंत्रण की जगह सामाजिक नियंत्रण स्थापित करना चाहते थे।

समाजवाद शब्द का प्रयोग अनेक और कभी कभी परस्पर विरोधी प्रसंगों में किया जाता है; जैसे समूहवाद अराजकतावाद, आदिकालीन कबायली साम्यवाद, सैन्य साम्यवाद, ईसाई समाजवाद, सहकारितावाद, आदि - यहाँ तक कि नात्सी दल का भी पूरा नाम 'राष्ट्रीय समाजवादी दल' था। 

समाजवाद की परिभाषा करना कठिन है। यह सिद्धांत तथा आंदोलन, दोनों ही है और यह विभिन्न ऐतिहासिक और स्थानीय परिस्थितियों में विभिन्न रूप धारण करता है। मूलत: यह वह आंदोलन है जो उत्पादन के मुख्य साधनों के समाजीकरण पर आधारित वर्गविहीन समाज स्थापित करने के लिए प्रयत्नशील है और जो मजदूर वर्ग को इसका मुख्य आधार बनाता है, क्योंकि वह इस वर्ग को शोषित वर्ग मानता है जिसका ऐतिहासिक कार्य वर्गव्यवस्था का अंत करना है।
टेम्पल फ़ॉर्ट्यून

टेम्पल फ़ॉर्ट्यून (अंग्रेज़ी: Temple Fortune) एक उत्तर लंदन में बार्नेट बरो का जिला है।


मंदिर फ़ॉर्च्यून बार्नेट के लंदन बरो में गोल्डर्स ग्रीन के उत्तर में एक स्थान हैं। यह हैम्पस्टेड गार्डन उपनगर के निवासियों द्वारा इस्तेमाल किया जाने वाला एक शॉपिंग जिला हैं। यहां और गोल्डर्स ग्रीन के बीच, हौप लेन में दो महत्त्वपूर्ण कब्रिस्तान हैं-गोल्डर्स ग्रीन यहूदी कब्रिस्तान और गोल्डर्स ग्रीन क्रीमेटोरियम। एक पुलिस स्टेशन हैं। पश्चिन मे एक छोटी कारमेल मठ हैं। धार्मिक इमारतों में कैथोलिक चर्च ऑफ सेंट एडवर्ड कन्फोडर, सेंट बर्नबास के एंग्लिकन चर्च, और उत्तर पश्चिमी रिफॉर्म सिनेगॉग(जिसे एलीथ शूल भी कहा जाता हैं) शामिल हैं।
हैरो वेल्ड

हैरो वेल्ड (अंग्रेज़ी: Harrow Weald) एक उत्तरपश्चिम लंदन में हैरो बरो का जिला है।
पुनपुन नदी

पुनपुन भारत के बिहार राज्य में बहने वाली गंगा की एक सहायक नदी है। मध्य बिहार की पहाड़ियों से निकलने वाली यह नदी पटना की पूर्वी सीमा बनाती है।

पुनपुन नदी बिहार के नवीनगर प्रखंड से निकलती है।यह पटना के नजदीक फतुहा में गंगा में मिलती है।
करमा बीस रामपुर के पास पुनपुन नदी पर बहुत ही धूमधाम से छठ (बिहार का महापर्व) मनाया जाता है वहां पर राम रेखा नदी पुनपुन नदी मे मिलती है
सोन नदी

thumb|290px|सोन नदी
सोन नदी भारत के मध्य भाग में बहने वाली एक नदी है। इसे सोनभद्र शिला के नाम से भी जाना जाता है। यमुना के बाद यह गंगा नदी की दक्षिणी उपनदियों में सबसे बड़ी है। यह मध्य प्रदेश के अनूपपुर ज़िले में अमरकंटक के पास उत्पन्न होती है, जो विंध्याचल पहाड़ियों में नर्मदा नदी के स्रोतस्थल से पूर्व में स्थित है। यह उत्तर प्रदेश और झारखंड राज्यों से गुज़रकर बिहार के पटना ज़िले में गंगा नदी में विलय हो जाती है।
पुलवामा

पुलवामा (प्राचीनकाल में पंवनगाम नाम से जाना जाता था, और बाद में पुलगाम) भारतीय राज्य जम्मू और कश्मीर के पुलवामा ज़िले का ज़िला मुख्यालय तथा नगर पंचायत है। यह राज्य की ग्रीष्मकालीन राजधानी श्रीनगर से दूर है। पुलवामा को अत्यधिक दुग्ध उत्पादन के कारण "कश्मीर का आणंंद" या "कश्मीर का दुधा-कुल" भी कहा जाता है।
बर्फ़

बर्फ़ जल की ठोस अवस्था को कहते हैं। सामन्य दाब पर ० डिग्री सेल्सियस पर जल जमने लगता है, जल की इसी जमी हुई अवस्था को बर्फ़ कहते हैं।

श्रेणी:जल
उस्मानाबाद

उस्मानाबाद (Osmanabad) भारत के महाराष्ट्र राज्य के उस्मानाबाद ज़िले में स्थित एक नगर है। यह उस ज़िले का मुख्यालय भी है।
उष्मागतिकी

भौतिकी में उष्मागतिकी (उष्मा + गतिकी = "उष्मा की गति संबंधी" या "ऊष्मा और गति") के अन्तर्गत ऊर्जा का कार्य और उष्मा में रूपान्तरण, तथा इसका तापमान और दाब जैसे स्थूल चरों से सम्बन्ध का अध्ययन किया जाता है। इसमें ताप, दाब तथा आयतन का सम्बन्ध भी समझा जाता है।

thumb|right|300px
ऊष्मा

ऊष्मा (heat) या ऊष्मीय ऊर्जा (heat energy), ऊर्जा का एक रूप है जो ताप के कारण होता है। ऊर्जा के अन्य रूपों की तरह ऊष्मा का भी प्रवाह होता है। किसी पदार्थ के गर्म या ठंडे होने के कारण उसमें जो ऊर्जा होती है उसे उसकी ऊष्मीय ऊर्जा कहते हैं। अन्य ऊर्जा की तरह इसका मात्रक भी जूल (Joule) होता है पर इसे कैलोरी (Calorie) में भी व्यक्त करते हैं।

ऊष्मा,एक वस्तु से दूसरी वस्तु में कुछ प्रकार के ऊष्मीय अन्तर्क्रियाओं (thermal interactions) के द्वारा स्थानान्तरित होती है। उदाहरण के लिए अधिक ताप वाली कोई लोहे की छड़ पानी में डाली जाय तो छड़ से जल में ऊष्मीय ऊर्जा का स्थानान्तरण होगा। पूरे ब्रह्माण्ड में ऊष्मा की महती भूमिका है। उष्मा की प्रकृति का अध्ययन तथा पदार्थों पर उसका प्रभाव जितना मानव हित से संबंधित है उतना कदाचित् और कोई वैज्ञानिक विषय नहीं। उष्मा से प्राणिमात्र का भोजन बनता है। वसन्त ऋतु के आगमन पर उष्मा के प्रभाव से ही कली खिलकर फूल हो जाती है तथा वनस्पति क्षेत्र में एक नए जीवन का संचार होता है। इसी के प्रभाव से अंडे से बच्चा बनता है। इन कारणों से यह कोई आश्चर्य की बात नहीं कि पुरातन काल में इस बलवान्, प्रभावशील तथा उपयोगी अभिकर्ता से मानव प्रभावित हुआ तथा उसकी पूजा-अर्चना करने लगा। कदाचित् इसी कारण मानव ने सूर्य की पूजा की। पृथ्वी पर उष्मा के लगभग संपूर्ण महत्वपूर्ण प्रभावों का स्रोत सूर्य है। कोयला, और पेट्रोलियम, जिनसे हमें उष्मा प्राप्त होती है, प्राचीन युगों से संचित धूप का प्रतिनिधित्व करते हैं।
ऊष्मा, भौतिकी की एक महत्वपूर्ण उपशाखा है जिसमें ऊष्मा, ताप और उनके प्रभाव का वर्णन किया जाता है। प्राय: सभी द्रव्यों का आयतन तापवृद्धि से बढ़ जाता है। इसी गुण का उपयोग करते हुए तापमापी बनाए जाते हैं।
मोती लाल केम्मू

मोती लाल केम्मू (मोती लाल क्यमू) (1933-) कश्मीर प्रान्त के प्रमुख लेखक और नाटककार हैं।

श्रेणी:कश्मीर के लोग
श्रेणी:श्रीनगर के लोग
श्रेणी:कश्मीरी साहित्यकार

* कश्मीरी साहित्य
रहमान राही

रहमान राही (1925-) कश्मीर के प्रमुख कवि हैं। ज्ञानपीठ पुरस्कार उन्हें २००४ में मिला।
एथेंस

left|300px
एथेंस जिसे "एथीना" भी कहा जाता है यूरोपीय देश यूनान की राजधानी एवं वहां का सबसे बड़ा शहर है। यह विश्व के प्राचीनतम शहरों में शुमार होता है। इसका इतिहास तीन हजार वर्ष से भी पुराना है। एथेंस की आबादी २००१ में लगभग ७,४५,५१४ थी।
राजतरंगिणी

राजतरंगिणी, कल्हण द्वारा रचित एक संस्कृत ग्रन्थ है। 'राजतरंगिणी' का शाब्दिक अर्थ है - राजाओं की नदी, जिसका भावार्थ है - 'राजाओं का इतिहास या समय-प्रवाह'। यह कविता के रूप में है। इसमें कश्मीर का इतिहास वर्णित है जो महाभारत काल से आरम्भ होता है। इसका रचना काल सन ११४७ से ११४९ तक बताया जाता है । इस पुस्तक के अनुसार कश्मीर का नाम "कश्यपमेरु" था जो ब्रह्मा के पुत्र ऋषि मरीचि के पुत्र थे। 

राजतरंगिणी के प्रथम तरंग में बताया गया है कि सबसे पहले कश्मीर में पांडवों के सबसे छोटे भाई सहदेव ने राज्य की स्थापना की थी और उस समय कश्मीर में केवल वैदिक धर्म ही प्रचलित था। फिर सन 273 ईसा पूर्व कश्मीर में बौद्ध धर्म का आगमन हुआ।

१९वीं शताब्दी के उत्तरार्ध में औरेल स्टीन (Aurel Stein) ने पण्डित गोविन्द कौल के सहयोग से राजतरंगिणी का अंग्रेजी अनुवाद कराया।

राजतरंगिणी एक निष्पक्ष और निर्भय ऐतिहासिक कृति है। स्वयं कल्हण ने राजतरंगिणी में कहा है कि एक सच्चे इतिहास लेखक की वाणी को न्यायाधीश के समान राग-द्वेष-विनिर्मुक्त होना चाहिए, तभी उसकी प्रशंसा हो सकती है-

:श्लाध्यः स एव गुणवान् रागद्वेषबहिष्कृता।
:भूतार्थकथने यस्य स्थेयस्येव सरस्वती॥ ("राजतरंगिणी, १/७")
अयोध्या प्रसाद शर्मा

अयोध्या प्रसाद शर्मा (30 अप्रैल 1909 - 28 फ़रवरी 1972), फिजी के एक स्कूल शिक्षक, मजदूर नेता और राजनीतिज्ञ थे। इन्होनें 1937 में फिजी के गन्ना किसानों के पहले संघ, किसान संघ, की शुरुआत की थी, जिसके कारण 1940 में गन्ना किसानों को पहली बार गन्ना आपूर्ति से संबंधित अनुबंध प्राप्त हुआ। किसान संघ के समर्थन से प्रसाद ने विधान परिषद का चुनाव मुझे संघ के एक उम्मीदवार के रूप में लड़ा और दो कार्यकालों तक इस सदन के सदस्य रहे।

1941 में ए. डी पटेल ने एक दूसरा गन्ना संघ शुरु किया जिसके कारण प्रसाद और पटेल में अनुबंध और विधान परिषद के चुनाव को लेकर मतभेद हो गये। अयोध्या प्रसाद शर्मा ने एक गठबंधन पार्टी नेशनल कांग्रेस ऑफ फिजी की भी शुरुआत की जिसमें भारतीय मूल के लोगों के अलावा अन्य लोग भी शामिल थे, लेकिन यह पार्टी तब ठप हो गयी जब विजय आर सिंह ने इंडियन एलायंस की शुरुआत की और अंतत: फिजी के हिन्दुस्तानी लोगों के नेता बन कर उभरे।
अम्ल

अम्ल एक रासायनिक यौगिक है, जो जल में घुलकर हाइड्रोजन आयन (H+) देता है। इसका pH मान 7.0 से कम होता है। जोहान्स निकोलस ब्रोंसटेड और मार्टिन लॉरी द्वारा दी गई आधुनिक परिभाषा के अनुसार, अम्ल वह रासायनिक यौगिक है जो प्रतिकारक यौगिक (क्षार) को हाइड्रोजन आयन (H+) प्रदान करता है। जैसे- एसीटिक अम्ल (सिरका में) और सल्फ्यूरिक अम्ल (बैटरी में). अम्ल, ठोस, द्रव या गैस, किसी भी भौतिक अवस्था में पाए जा सकते हैं। वे शुद्ध रूप में या घोल के रूप में रह सकते हैं। जिस पदार्थ या यौगिक में अम्ल के गुण पाए जाते हैं वे (अम्लीय) कहलाते हैं। मानव आंत्र में हाइड्रोक्लोरिक अम्ल की अधिकता से होने वाली बीमारी को अम्लता या एसीडिटी कहते हैं। अम्ल नीले लिटमस को लाल कर देता है

अम्ल के कुछ गुण निम्नलिखित हैं-
1 अम्ल का PH मान 7 से कम होता है।
2 अम्ल नीले लिटमस पत्र को लाल करता है।
अम्ल जल से अभिक्रिया करके हाइड्रोजन आयन देता है।
सैनी

सैनीभारत की जाति है।(जिसे सैनी समुदाय कहा जाता है)" के के रूप में भी जाना जाता है, उन्हें अपने मूल नाम के साथ केवल पंजाब और पड़ोसी राज्य हरियाणा एंव पश्चिमी उत्तर प्रदेश में पाया जाता है।
अन्य खेती करने वाले और योध्या समुदायों के विपरीत, सैनियों में इस्लाम में धर्मान्तरित लोगों के बारे में आम तौर पर नहीं सूना गया है।

सैनी, हिंदू और सिख, दोनों धर्मों को मानते हैं। कई सैनी परिवार दोनों ही धर्मों में एक साथ आस्था रखते हैं और पंजाब की सदियों पुरानी भक्ति और सिख आध्यात्मिक परंपरा के अनुरूप स्वतन्त्र रूप से शादी करते हैं।

== बाहरी कड़ियाँ ==
तैमिर प्रायद्वीप

thumb|300px|रूस के उत्तरध्रुवीय क्षेत्र का मानचित्र 
thumb|तैमिर प्रायद्वीप की अवस्थिति
तैमिर प्रायद्वीप (रूसी: Полуостров Таймыр, Таймырский полуостров), साइबेरिया में एक प्रायद्वीप है, जो यूरेशिया और एशिया की मुख्य भूमि के उत्तरी भागों की रचना करता है। यह रूस के क्रस्नोयार्स्क क्राय, में कारा सागर की येनिसी खाड़ी और लाप्टेव सागर की खटांगा खाड़ी के बीच स्थित है।

तैमिर झील और बिरांगा पर्वत, इस विशाल तैमिर प्रायद्वीप पर स्थित हैं। यूरेशियाई महाद्वीप का सबसे उत्तरी सिरा चेल्युस्किन अंतरीप, तैमिर प्रायद्वीप के उत्तरी छोर पर स्थित है।
बेरिंट सागर

thumb|250px|बेरिंट सागर की अवस्थिति

बेरिंट सागर (अंग्रेजी: Barents Sea, नार्वेजियाई: Barentshavet, रूसी: море Баренцево), आर्कटिक महासागर का एक भाग है, तथा नार्वे और रूस के उत्तर में स्थित है। मध्य युग में इसे मरमन सागर के नाम से जाना जाता था, सागर का वर्तमान नाम डच नाविक विलेम बेरिंट के नाम पर रखा गया है। इस सागर की औसत गहराई 230 मी और अधिकतम गहराई 450 मी है। नोवाया ज़ेमल्या बेरिंट सागर को कारा सागर से पृथक करती है। बेरिंट सागर क्षेत्र में जीवाश्म ईंधन ऊर्जा संसाधन प्रचुर मात्रा में उपलब्ध हैं।
खाँग

[[वालरस]]
[[जंगली सुअर]]
[[हाथी]]

खाँग या नेस आमतौर पर कुछ स्तनधारी जीवों मुंह बाहर निकले हुए असामान्य रूप से लंबे दांत होते हैं। वालरस और जंगली सुअर जैसे प्राणियों में यह बढ़े हुए रदनक दंत और, हाथी और नारव्हाल के मामले में यह बढ़े हुए कृंतक दंत होते हैं।

खाँग आम तौर पर और घुमावदार हैं ओर नुकीले होते है, हालांकि नारव्हाल का एकमात्र खाँग सीधा होता है और इसकी संरचना सर्पिल होती है। हाथियों के मामले में खाँग को हाथी दाँत या गजदंत कहा जाता है और यह दूसरा कृंतक होते हैं।
कारा जलडमरूमध्य

thumb|right|250px|कारा जलडमरूमध्य को दर्शाता मानचित्र

कारा जलडमरूमध्य, (रूसी: Пролив Карские Ворота; प्रोलिव कार्स्किये वोरोटा) नोवाया ज़ेमल्या के दक्षिणी छोर और वाइगाच द्वीप के उत्तरी सिरे के बीच एक 56 किमी (35 मील) चौड़ा जलांतराल है। यह जलडमरूमध्य रूस के उत्तर में कारा सागर को बेरिंट सागर से जोड़ता है।

उत्तरी सागर मार्ग के प्रारंभिक अन्वेषण के दौरान कारा जलडमरूमध्य एक महत्वपूर्ण जलमार्ग था।
वाइगाच द्वीप

वाइगाच (रूसी: Вайгач), आर्कटिक महासागर में एक द्वीप है जो, पेचोरा सागर और कारा सागर के बीच स्थित है।

वाइगाच द्वीप को मुख्य भूमि के भाग यूगोर्स्की प्रायद्वीप से यूगोर्स्की जलडमरूमध्य और नोवाया ज़ेमल्या से कारा जलडमरूमध्य पृथक करते हैं। यह द्वीप रूस के अर्खांगेल्स्क ओब्लास्ट के नेनेट स्वायत्त ऑक्रग का एक हिस्सा है।
== बाहरी कड़ियाँ ==
सात फेरे

:"यह लेख हिन्दी टेलीविज़न धारावाहिक के बारे में है। " "हिंदू विवाह समारोह के लिए, सात फेरा देखें."

सात फेरे 2005 से 2009 तक ज़ी टीवी पर प्रसारित एक हिंदी टेलीविज़न धारावाहिक था। गिरते टीआरपी के कारण अंतिम प्रकरण 28 मई 2009 को प्रसारित किया गया। इसके अलावा निर्माताओं ने सोचा कि "जनरेशन लीप" कलाकारों के लिए कहानी लाइन को शून्य से शुरू करना बेमानी होगा और इसलिए इसे छोड़ दिया. लेकिन प्रोडक्शन हाउस भविष्य में चैनल के लिए शो बनाना जारी रखेगा.
विक्टोरिया बेखम

विक्टोरिया कैरोलीन बेखम (née एडम्स ; जन्म 17 अप्रैल 1974) एक अंग्रेजी गायक- गीतकार, नृत्यांगना, मॉडल, सामयिक अभिनेत्री, फैशन डिजाइनर और व्यवसायी हैं।

1990 के दशक के उतरार्ध में लड़कियों के पॉप समूह स्पाइस गर्ल्स के साथ उनके उत्कर्ष के दिनों में उन्हें पॉश स्पाइस उपनाम दिया गया, जो उन्हें पहली बार ब्रिटिश पॉप संगीत पत्रिका "टॉप ऑफ़ दी पॉप्स" द्वारा जुलाई 1996 में दिया गया। जबसे स्पाइस गर्ल्स ने अलग-अलग कैरियर अपना लिया, उन्होंने भी एक एकल पॉप संगीत कैरियर बनाया, जिसके तहत उन्होंने चार ब्रिटेन टॉप 10 एकल की रचना की. रिलीज़ होने वाला उनका पहला एकल, "आउट ऑफ़ योर माइंड", UK एकल चार्ट पर नंबर 2 स्थान पर पहुंचा और वह अब तक का उनका सर्वोच्च चार्ट प्रवेश था। अपने एकल संगीत कैरियर के दौरान उन्हें वर्जिन रिकार्ड और टेलस्टार रिकॉर्ड्स द्वारा अनुबंधित किया गया।

अंतरराष्ट्रीय स्तर पर विख्यात और फ़ोटो-चित्रित की जाने वाली स्टाइल आइकन के रूप में बेखम अधिक सफल हुईं. फैशन के क्षेत्र में उनके कैरियर में शामिल है रॉक एंड रिपब्लिक के लिए डिजाइन की गई जीन्स की एक श्रृंखला और बाद में उनका खुद का डेनिम ब्रांड, dVb स्टाइल. बेखम ने, इंटीमेटली बेखम नाम से धूप के चश्मे और खुशबू की अपनी एक श्रृंखला निकाली, जो UK और US में रिलीज़ की जा चुकी है। जापानी स्टोर सामन्था थावासा और शियात्जी चेन के साथ मिलकर उन्होंने हैंडबैग और आभूषणों की एक श्रृंखला का उत्पादन किया। इसके अलावा, बेखम ने दो सर्वश्रेष्ठ बिकने वाली किताबें जारी की; जिसमें से एक है उनकी आत्मकथा और दूसरी है एक फैशन गाइड.

अपने टेलिविज़न उपक्रम में, बेखम ने अपने बारे में पांच आधिकारिक वृत्तचित्रों और रियलिटी शो में हिस्सा लिया है, जिनमें से कुछ हैं "बींग विक्टोरिया बेखम" और "द रियल बेखम्स" . आज की तारीख तक उनका आखिरी वृत्तचित्र था "Victoria Beckham: Coming to America" जिसमें 2007 में अपने परिवार के साथ उनके अमेरिका स्थानान्तरण को प्रलेखित किया गया। उसके बाद से उन्होंने अमेरिकी टीवी सीरीज "अग्ली बेट्टी" के एक प्रकरण में एक कैमिया उपस्थिति दी और "प्रोजेक्ट रनवे", "जर्मनीज़ नेक्स्ट टॉप मॉडल" और "अमेरिकन आइडल (सीजन 9)" में एक अतिथि जज का कार्य किया।
वे ब्रिटिश फुटबॉलर डेविड बेखम की पत्नी हैं और उनके तीन बेटे हैं: ब्रुकलीन, रोमियो और क्रूज. यथा 2009, इस दंपत्ति की संयुक्त संपत्ति 125 मिलियन पाउंड अनुमानित है।
फ़ैज़ अहमद फ़ैज़

thumb|240px|एक पोस्टकार्ड पर फैज़ अहमद फैज़ के दस्तख़त
फ़ैज़ अहमद फ़ैज़ (), (१९११ - १९८४) भारतीय उपमहाद्वीप के एक विख्यात पंजाबी शायर थे, जिन्हें अपनी क्रांतिकारी रचनाओं में रसिक भाव (इंक़लाबी और रूमानी) के मेल की वजह से जाना जाता है। सेना, जेल तथा निर्वासन में जीवन व्यतीत करने वाले फ़ैज़ ने कई नज़्में और ग़ज़लें लिखी तथा उर्दू शायरी में आधुनिक प्रगतिवादी (तरक्कीपसंद) दौर की रचनाओं को सबल किया। उन्हें नोबेल पुरस्कार के लिए भी मनोनीत किया गया था। फ़ैज़ पर कई बार कम्यूनिस्ट (साम्यवादी) होने और इस्लाम से इतर रहने के आरोप लगे थे पर उनकी रचनाओं में ग़ैर-इस्लामी रंग नहीं मिलते। जेल के दौरान लिखी गई उनकी कविता 'ज़िन्दान-नामा' को बहुत पसंद किया गया था। उनके द्वारा लिखी गई कुछ पंक्तियाँ अब भारत-पाकिस्तान की आम-भाषा का हिस्सा बन चुकी हैं, जैसे कि 'और भी ग़म हैं ज़माने में मुहब्बत के सिवा'।
वर्कला

वर्कला (मलयालम: ) भारत के केरल राज्य में स्थित तिरुवनंतपुरम जिले में एक तटीय शहर और नगर पालिका है। यह तिरुवनंतपुरम (त्रिवेंद्रम) के उत्तर-पश्चिम में 51 किलोमीटर दूर (लगभग 32 मील) और कोल्लम के दक्षिण-पश्चिम में 37 किलोमीटर पर स्थित है।

वर्कला, दक्षिणी केरल में ऐसी एकमात्र जगह है जहां ऊंची चट्टानें अरब सागर से सटे मिलती हैं। इन तृतीयक तलछटी चट्टानों का गठन, केरल के अन्यथा सपाट तटीय इलाके में एक अद्वितीय भूवैज्ञानिक विशेषता है और भूवैज्ञानिकों के बीच यह "वर्कला संरचना" के रूप में जाना जाता है और एक भूवैज्ञानिक स्मारक जैसा की भारतीय भूवैज्ञानिक सर्वेक्षण द्वारा घोषित किया गया है। इन चट्टानों की ढाल पर पानी के कई सोते और स्पा हैं।

left|thumb|वर्कला बीच पर एक प्राकृतिक जल धारा
वर्कला, 2,000 वर्ष पुराने जनार्दन स्वामी मंदिर के लिए भी प्रसिद्ध है जो भारत में वैष्णवों का एक महत्वपूर्ण तीर्थ है और इसे अक्सर "दक्षिण काशी" (दक्षिण का बनारस) के रूप में संबोधित किया जाता है। यह मंदिर "पापनासम" तट के नज़दीक स्थित है जहां माना जाता है पवित्र जल है जो पापों को धो देता है और यह एक महत्वपूर्ण आयुर्वेद उपचार केंद्र है। इस प्राचीन मंदिर में एक प्राचीन घंटी है जिसे एक ध्वस्त जहाज़ से निकाला गया था जिसे डच पोत के कप्तान द्वारा दान किया गया था, उसका पोत बिना किसी हताहत के वर्कला के पास डूब गया था।

वर्कला में एक अन्य प्रसिद्ध स्थल है समाज सुधारक श्री नारायण गुरु द्वारा स्थापित सिवगिरी मठ. पहाड़ी की चोटी पर स्थित श्री नारायण गुरु की समाधि केरल में सबसे प्रसिद्ध स्मारकों में से एक है। आसन्न पहाड़ियों पर ईस्ट-वेस्ट यूनिवर्सिटी ऑफ़ ब्रह्मविद्या और "श्री नारायण गुरूकुलम" स्थित है।
एलिस इन चेन्स

एलिस इन चेन्स गिटारवादक जेरी कैंट्रेल और प्रारंभिक मुख्य गायक लेन स्टैली द्वारा 1987 में वाशिंगटन के सिएटल में स्थापित एक अमेरिकी रॉक बैंड है। हालांकि ग्रुंज संगीत के साथ व्यापक रूप से जुड़ी बैंड की आवाज में हेवी मेटल और ध्वनिक तत्व शामिल हैं। अपने गठन के बाद से, एलिस इन चेन्स ने चार स्टूडियो एलबम, तीन ईपीज (EPs), दो लाइव एलबम, चार संकलन और दो डीवीडीज (DVDs) जारी किए हैं। बैंड को इसकी विशिष्ट गायन शैली के लिए जाना जाता है जिसमें अक्सर स्टैली और कैंट्रेल के सुस्वर गीत शामिल होते हैं।

एलिस इन चेन्स को 1990 के दशक की शुरुआत में ग्रुंज आन्दोलन के एक हिस्से के रूप में सिएटल के अन्य बैंडों जैसे कि निर्वाणा, पर्ल जैम और साउंडगार्डन के साथ अंतरराष्ट्रीय ख्याति मिली. बैंड 1990 के दशक के सर्वाधिक सफल संगीत रचनाओं में से एक था, जिसके एलबम दुनिया भर में 35 मिलियन से अधिक और अकेले अमेरिका (US) में 14 मिलियन से अधिक एलबम बिके. बैंड ने दो नंबर-एक "बिलबोर्ड" 200 एलबम ("जार ऑफ फ्लाइज" और "एलिस इन चेन्स"), मुख्यधारा के रॉक ट्रैक्स चार्ट पर 14 शीर्ष दस गीत और ग्रेमी पुरस्कार के सात नामांकन हासिल किए.

हालांकि एलिस इन चेन्स आधिकारिक तौर पर कभी खत्म नहीं हुआ, लेकिन मादक द्रव्यों के सेवन की वजह से, जिसकी पराकाष्ठा 2002 में लेन स्टैली की मौत के रूप में देखी गयी, इसे लम्बे समय तक निष्क्रिय कर दिया गया था। एलिस इन चेन्स एक नए लीड गायक विलियम डुवैल के साथ 2005 में एक बार फिर से संगठित हुआ और 29 सितंबर 2009 को 14 वर्षों में अपना पहला स्टूडियो एलबम "ब्लैक गिव्स वे टु ब्लू" रिलीज किया।
चर्मक्षय सिर दर्द

चर्मक्षय सिर दर्द, प्रणालीगत रक्तिम त्वग्यक्ष्मा (SLE) से पीड़ित रोगियों में एक प्रस्थापित, विशिष्ट सिरदर्द विकार है।
अनुसंधान से पता चलता है कि सिरदर्द एक लक्षण है जिसे आम तौर पर एसएलई रोगियों द्वारा वर्णित किया जाता है - 57% एक अधि-विश्लेषण में, जिसकी सीमा विभिन्न अध्ययनों में 33% से 78% तक है; जिसमें से माइग्रेन 31.7% और तनाव प्रकार का सिरदर्द 23.5% है। चर्मक्षय सिर दर्द का अस्तित्व विवादित है, हालांकि निश्चित निष्कर्ष निकालने के लिए कुछ उच्च गुणवत्ता के अध्ययन उपलब्ध हैं।
पेचोरा सागर

thumb|300px|right|पेचोरा सागर की अवस्थिति

पेचोरा सागर (रूसी: море Печорское, या मोर पेचोर्स्कोये), जो कि बेरिंट सागर का दक्षिणपूर्वी भाग है, रूस के उत्तर पश्चिम में स्थित एक समुद्र है। इस सागर की पश्चिमी सीमा कोल्गुयेव द्वीप, पूर्वी सीमा वाइगाच द्वीप और यूगोर्स्की प्रायद्वीप के पश्चिमी तट और उत्तरी सीमा नोवाया ज़ेमल्या के दक्षिणी छोर से निर्धारित होती है।

पेचोरा सागर काफी उथला है और इसकी औसत गहराई केवल 6 मी है, सागर का सबसे गहरा स्थान भी सिर्फ 210 मी गहरा है। समुद्र के दक्षिणी भाग में पूर्व की ओर बहने वाली कोल्गुयेव धारा बहती है। सागर तट के निकट स्थित द्वीपों में डॉल्गी द्वीप सबसे बड़ा है। पेचोरा सागर नवम्बर से जून तक तैरती बर्फ के द्वारा अवरुद्ध रहता है। समुद्र में विसर्जित होने वाली प्रमुख नदी पेचोरा है।
वालरस

वालरस (Odobenus rosmarus), एक विशाल मीनपक्षी समुद्री स्तनपायी है जो आर्कटिक महासागर और उत्तरी गोलार्ध के उप आर्कटिक समुद्रों में असंतत परिध्रुवी वितरण के साथ पाया जाता है। वालरस ओडोबेनाइडी (Odobenidae) कुल और ओडोबेनस (Odobenus) वंश की एक मात्र जीवित प्रजाति है। इसका विभाजन तीन उपप्रजातियों; अन्ध महासागर में पायी जाने वाली अन्ध महासागरीय वालरस (O. rosmarus rosmarus); प्रशांत महासागर में पायी जाने वाली प्रशांत वालरस (O. rosmarus divergens) और लाप्टेव सागर में रहने वाली लाप्टेव वालरस (O. rosmarus laptevi) में किया जाता है।

वालरस की विशेषताओं में इसके खाँग, मूंछे और विशाल शरीर है। एक वयस्क नर प्रशांत वालरस का भार 2000 किलोग्राम (£ 4400) से ऊपर हो सकता है और युक्तांगुलित जीवों में इनसे बड़ा आकार गज सीलों की सिर्फ दो प्रजातियों का है। यह मुख्य रूप से उथले उपतटी समुद्री हिस्सों में निवास करते हैं और अपने जीवन का एक महत्वपूर्ण भाग बर्फ़ीले समुद्र में भोजन की तलाश में गुजारते हैं। अपेक्षाकृत दीर्घ जीवी वालरस एक सामाजिक प्राणी है और आर्कटिक समुद्री पारिस्थितिकी तंत्र की यह सबसे महत्वपूर्ण कड़ी है।
वालरस आर्कटिक के मूल निवासियों के जीवन का आधार है और यह लोग इसका शिकार मुख्यत: इसके मांस, वसा, त्वचा, दाँत और हड्डी के लिए करते हैं। 19 वीं और 20 वीं शताब्दियों में, वालरस का शिकार इसके खाँग और तिमिवसा (चर्बी) के लिए बड़े पैमाने पर किया गया जिसके कारण इनकी संख्या में अभूतपूर्व कमी दर्ज की गयी, हालाँकि अब इसकी संख्या में वृद्धि दर्ज की गयी है पर अन्ध महासागर और लाप्टेव सागर की वालरसों की संख्या अभी भी इनकी ऐतिहासिक संख्या से काफी कम है।
उत्तरी सागर मार्ग

उत्तरी सागर मार्ग (नीला) और दूसरा वैकल्पिक मार्ग जो [[स्वेज़ नहर|स्वेज नहर]] से होकर जाता है (लाल) 
उत्तरी सागर मार्ग (अंग्रेजी: Northern Sea Route, रूसी: Северный морской путь, सेवेर्नी मोर्स्कोय पूट) एक जहाजरानी मार्ग है जो अन्ध महासागर से शुरु होकर रूस के सुदूर पूर्वी क्षेत्र तक जाता है। इस मार्ग में प्रशांत महासागर, रूस का आर्कटिक समुद्री तट जिसमें बेरिंट सागर शामिल है से साइबेरिया से गुजरकर यह रूस के सुदूर पूर्व में समाप्त होता है। मार्ग का आर्कटिक महासागर वाला भाग वर्ष में केवल दो महीने के लिए ही बर्फ से मुक्त होता है। 20 वीं शताब्दी की शुरुआत में इसे उत्तर पूर्व जलमार्ग के नाम से जाना जाता था और आज भी कभी कभी इसे इसी नाम से संबोधित किया जाता है।
ऊषा उत्थुप

ऊषा उत्थुप (पूर्व में अय्यर) (, ) (जन्म - 8 नवम्बर 1947) भारत की एक लोकप्रिय पॉप गायिका हैं। उन्हें 1960 के दशक के उतर्राध, 1970 और 1980 के दशक में अपने लोकप्रिय हिट के लिए जाना जाता है।

उन्होंने करीब 16 भाषाओं में गाने गाएं हैं जिसमें बंगाली, हिंदी, पंजाबी, असमी, उड़िया, गुजराती, मराठी, कोंकणी, मलयालम, कन्नड़, तमिल, तुलु और तेलुगु शामिल हैं। वे कई विदेशी भाषाओं में भी गाना गा सकती हैं जिसमें अंग्रेजी, डच, फ्रेंच, जर्मन, इतालवी, सिंहली, स्वाहिली, रूसी, नेपाली, अरबी, क्रियोल, ज़ुलु और स्पेनिश शामिल हैं।
फ़्रांज़ योसेफ़ द्वीपसमूह

फ़्रांज़ योसेफ़ भूमि या फ़्रांज़ योसेफ़ द्वीपसमूह (रूसी: Земля Франца-Иосифа, ज़ेमल्या फ़्रांत्स्का-योसिफ़ा), रूस के सुदूर उत्तर में स्थित एक द्वीपसमूह है। यह आर्कटिक महासागर में नोवाया ज़ेमल्या के उत्तर और स्वालबार्ड के पूर्व में स्थित है और अर्खांगेल्स्क ओब्लास्ट के प्रशासन के अधीन आता है। फ़्रांज़ योसेफ़ भूमि के 191 बर्फ से ढके द्वीपों का कुल क्षेत्रफल 16134 किमी² (6,229 मील²) है। यहां की कोई मूल निवासी जनसंख्या नहीं है, लेकिन रूसियों द्वारा कई बस्तियों का निर्माण किया गया है। इन बस्तियों के नागरिक भोजन के लिए पूरी तरह से वालरस और सील के मांस पर निर्भर हैं।

80.0° और 81.9° अक्षांशों के बीच स्थित यह यूरेशिया का सबसे उत्तरी द्वीपसमूह है और इसका भी सबसे उत्तरी बिंदु रुडोल्फ द्वीप पर स्थित फ्लिजेली अंतरीप है। द्वीपसमूह की उत्तरी ध्रुव से दूरी केवल 900 से 1110 किमी (560-690 क़ानूनी मील) है और इसका सबसे उत्तरी द्वीप कनाडा के एलिसमेयर द्वीप और ग्रीनलैंड को छोड़कर विश्व के अन्य किसी भी द्वीप की तुलना में उत्तरी ध्रुव के सबसे नज़दीक हैं।
संभवतः यह द्वीपसमूह सबसे पहले नार्वे के सील शिकारियों निल्स फ्रेडरिक रॉनबेक और ऐडीयार्वी द्वारा 1865 में खोजा गया था और प्राप्त अभिलेखों के अनुसार, वो स्वालबार्ड से पूर्व की ओर रवाना हुए और अंतत: एक नयी भूमि तक पहुँच गये। इसका कोई दर्ज इतिहास नहीं है कि वो इन टापुओं पर उतरे थे या नहीं, जल्दी ही लोग इन नए द्वीपों को भूल गए।

इन द्वीपों की आधिकारिक खोज 1873 में ध्रुवीय अंवेषक, जूलियस वॉन पेयर और कार्ल वेप्रेक्ट के नेतृत्व वाले ऑस्ट्रिया-हंगरी उत्तरी ध्रुव अभियान द्वारा की गयी। ऑस्ट्रिया–हंगरी के सम्राट फ़्रांज़ योसेफ़ प्रथम के सम्मान में इस द्वीपसमूह को उनके नाम पर ही फ़्रांज़ योसेफ़ नाम दिया गया। चूँकि इस अभियान के प्रायोजक आधिकारिक ना होकर निजी थे, इसलिए यह द्वीपसमूह कभी भी ऑस्ट्रिया का हिस्सा नहीं बन सके।

1926 में इस द्वीपसमूह का नियंत्रण सोवियत संघ ने अपने हाथों में ले लिया और कुछ व्यक्तियों को अनुसंधान और सैन्य उद्देश्यों के लिए यहाँ पर बसाया गया। सिर्फ गर्मी के कुछ हफ्तों में ही यहां जहाज से पहुंचा जा सकता है।